CELEX: C2004/300/76
Language: lv
Date: 2004-12-04 00:00:00
Title: Pirmās instances tiesas spriedums 2004. gada 30. septembrī lietā T-313/02 David Meca-Medina, Igor Majcen pret Eiropas Kopienu Komisiju (Konkurence — Pakalpojumu sniegšanas brīvība — Starptautiskās olimpiskās komitejas (SOK) pieņemtais antidopinga tiesiskais regulējums — Tikai sportu regulējošs tiesiskais regulējums)

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/39
            
         
      PIRMĀS INSTANCES TIESAS SPRIEDUMS
   
   2004. gada 30. septembrī
   lietā T-313/02 David Meca-Medina, Igor Majcen pret Eiropas Kopienu Komisiju (1)
   
   (Konkurence - Pakalpojumu sniegšanas brīvība - Starptautiskās olimpiskās komitejas (SOK) pieņemtais antidopinga tiesiskais regulējums - Tikai sportu regulējošs tiesiskais regulējums)
   (2004/C 300/76)
   tiesvedības valoda - franču
   Lietā T-313/02 David Meca-Medina, ar dzīvesvietu Barselonā (Spānija), Igor Majcen, ar dzīvesvietu Ljubljana (Slovēnija) (pārstāvis J-L. Dupont, jurists) pret Eiropas Kopienu Komisiju (pārstāvji – O. Beynet un A. Bouquet, kas norādīja adresi Luksemburgā), ko atbalsta Somijas Republika (pārstāvis T. Pynnä, kas norādīja adresi Luksemburgā) par prasību atcelt Komisijas 2002. gada 1. augusta lēmumu, ar kuru noraidīta prasītāju sūdzība pret Starptautisko Olimpisko Komiteju (SOK) ar lūgumu atzīt, ka atsevišķi SOK pieņemti un Starptautiskās peldēšanas federācijas (FINA) ieviesti noteikumi, kā arī prakse attiecībā uz dopinga kontroli, ir nesaderīgi ar Kopienas konkurences noteikumiem un pakalpojumu sniegšanas brīvību (lieta COMP/38158 – Meca-Medina un Majcen/SOK), Pirmās instances tiesa (ceturtā palāta) šādā sastāvā: palātas priekšsēdētājs H. Legal, tiesneši V. Tiili and M. Vilaras, sekretārs J. Palacio González, 2004. gada 30. septembrī ir pasludinājusi spriedumu, kura rezolutīvā daļa ir šāda:
   
               1)
            
            
               prasību noraidīt;
            
         
               2)
            
            
               piespriest prasītājiem segt pašiem savus, kā arī atlīdzināt Komisijas izdevumus;
            
         
               3)
            
            
               Somijas Republikai segt savus izdevumus pašai.
            
         
      (1)  OV C 305, 7.12.2002.